Приишим ауданы

Приишим ауданы — 1935-1963 жылдары болған Қазақ КСР-нің (1936 жылға дейін — Қазақ АКСР) Қарағанды, Солтүстік Қазақстан облыстарының әкімшілік бірлігі. Орталығы — Боголюбово ауылы.

 Тарихы 
Приишим ауданы 1935 жылы 31 қаңтарда Қазақ КСР-нің (1936 жылға дейін — Қазақ АКСР) Қарағанды облысының құрамында құрылды. Орталығы Боголюбово ауылы болды.

1936 жылы 29 шілдеде Приишим ауданы жаңадан құрылған Солтүстік Қазақстан облысының құрамына енді.

1951 жылы ауданда 11 ауылдық кеңес болды: Боголюбов, Бостандық, Верхне-Чириков, Владимир, Вознесен, Калинов, Қызыләскер, Надеждин, Ново-Михайлов, Ново-Николь, Өрнек.

1954 жылы Вознесен ауылдық кеңесі Надеждин ауылдық кеңесіне, Бостандық ауылдық кеңесі Владимир ауылдық кеңесіне қосылды. Өрнек ауылдық кеңесі таратылды. Владимир ауылдық кеңесі Андреев ауылдық кеңесі болып өзгертілді.

1956 жылы Амангелді ауылдық кеңесі құрылды.

1957 жылы 30 шілдеде Андреев, Калинов ауылдық кеңестері таратылды. Верхне-Чириков ауылдық кеңесі Заречный ауылдық кеңесі болып өзгертілді. 1957 жылы 14 қыркүйекте Приишим ауданына таратылған Петропавл ауданының Бескөл ауылдық кеңесі қосылдыВедомости Верховного Совета СССР. № 23 (890), 1957 г..

1959 жылы ауданда 8 ауылдық кеңес болды: Амангелді, Бескөл, Боголюбов, Заречный, Қызыләскер, Надеждин, Ново-Михайлов, Ново-Николь.

1963 жылы 2 қаңтарда Приишим ауданы таратылды. Амангелді, Заречный, Ново-Никольск ауылдық кеңестері Ленин ауданына; Боголюбов, Қызыләскер, Ново-Михайлов ауылдық кеңестері Мамлют ауданына; Ақбас, Бескөл ауылдық кеңестері Совет ауданына берілді.

 Дереккөздер 

Санат:Қазақстанның таратылған аудандары